དེ་ཡང་།བློ་འབྱེད་དང་པོ་ནི་མཉམ་འདྲེས་ཞེས་པ་དེ་ཡིན།ཀྲུང་གོའི་སྒོ་དབྱེའི་འཕེལ་རིམ་ཁྲོད་ཀྱི་བློ་འབྱེད་དང་ཀྲུང་གོས་ནུབ་ཕྱོགས་རྒྱལ་ཁབ་བར་གྱི་འབྲེལ་བ་ལེགས་བཅོས་གཏོང་བའི་བར་དུས་མཉམ་བྱུང་བ་དེ་སྟེས་དབང་མ་ཡིན།ང་ཚོས་སྒོ་ཆེན་ཕྱེས་ནས།ནུབ་ཕྱོགས་ཀྱི་མ་དངུལ་དང་ལག་རྩལ།དོ་དམ་བཅས་ནང་འདྲེན་བྱེད་པ་དང་།ང་ཚོ་རང་ཉིད་ཀྱང་རྒྱལ་ནང་ནས་ཕྱིར་ཐོན་ཏེ།རྟོག་ཞིབ་ཚོགས་ཁག་རེ་རེ་དང་།ཕྱིར་སྡོད་སློབ་མ་ཁག་རེ་རེས་འཛམ་གླིང་ཐོག་གི་རྒྱལ་ཁབ་བཅོས་སྐྱོང་དང་སྤྱི་ཚོགས་གོང་འཕེལ།དེ་བཞིན་ཚན་རིག་ཡར་རྒྱས་བཅས་ཀྱི་སྔོན་ཐོན་གྱི་འདུ་ཤེས་རྒྱལ་ནང་ལ་ཚུར་ཁྱེར་ཡོང་ཡོད།སློབ་སྦྱོང་དང་།དཔྱད་གཞིར་འཛིན་པ།བསྡུ་ལེན།གསར་གཏོད་བཅས་ཀྲུང་གོས་ཚོར་སྣང་རྐྱེན་པ་དང་སློབ་གཉེར་ལ་བརྩོན་པའི་རྣམ་འགྱུར་དང་།དུས་ཚོད་ཀྱིས་འགུག་མི་སྡོད་པའི་བསམ་བློའི་ཁྱེར་ཕྱོགས་ཀྱིས།དཔལ་འབྱོར་གོ་ལ་ཧྲིལ་པོ་ཅན་གྱི་རླབས་རྒྱུན་དྲག་པོའི་ཁྲོད་བསྐྱོད་ནས།སྲ་ཞིང་བརྟན་པའི་དུས་རབས་ཀྱི་གོམ་སྟབས་ཟམ་མི་ཆད་པར་སྤོས་ཡོད་པ་རེད།